stanford-oval/wikipedia huggingface dataset:
Simo Pietiläinen
Ura

Pietiläinen valmistui ylioppilaaksi Lievestuoreen lukiosta 1976 ja on koulutukseltaan juristi. Hän toimi kiinteistöpäällikkönä SKOP-Kiinteistöt Oy:ssa 1990–1992, oli Multimode Eesti A/S ja Tavastia A/S toimitusjohtajana 1992–1996 Tallinnassa. Konsulttina hän toimi 1996–1998, asianajajana ja osakkaana Asianajotoimisto Pietiläinen Oy:ssä 2002–2007. Vuodesta 2007 hän on ollut Suomen Pietarin-pääkonsulaatin erityisasiantuntija.
Pietiläinen oli Hämäläisten ylioppilassäätiön hallituksen jäsen 1983–1988, puheenjohtaja 1988–1992.
Pietiläiselle on 2009 myönnetty venäläinen rauhan ja ystävyyden mitali maiden välisen oikeusyhteistyön edistämisestä.
Anton-pojan salakuljetus

Anton Salosen huoltajuuskiista alkoi 2006. Vuonna 2008 äiti Rimma Salonen vei poikansa Venäjälle mutta jätti palauttamatta Suomeen, ja isä Paavo Salonen teki rikosilmoituksen ja sai pojan yksinhuoltajuuden. Isä lähti hakemaan poikaa, joka oli Suomen kansalainen, Venäjältä, mutta häntä ja poikaa ei päästetty Venäjältä pois, joten Pietiläinen salakuljetti diplomaattiautonsa takakontissa Antonin ja tämän isän 8. toukokuuta 2009 Vaalimaan raja-aseman kautta Suomeen.
Venäjän pääministeri Vladimir Putinin mukaan Pietiläinen aiheutti teollaan vahinkoa miljoonille ihmisille. Venäjän ulkoasiainministeriö julisti Pietiläisen Venäjän turvallisuudelle vaaralliseksi persona non grataksi eli "ei-toivotuksi henkilöksi" Venäjän lakien ja Wienin yleissopimuksen törkeästä rikkomisesta.
Anton-pojan salakuljetus > Rikostutkinta

Keskusrikospoliisi sai 23. helmikuuta 2010 valmiiksi esitutkinnan, jossa Paavo Salosta epäiltiin valtionrajarikoksesta ja Pietiläistä virkarikoksesta ja avunannosta valtionrajarikokseen. Toukokuussa 2010 Poliisihallitus määräsi Keskusrikospoliisin tutkimaan, ovatko Suomen Pietarin pääkonsulaatin diplomaatit syyllistyneet vapaudenriistoon ja virkarikoksiin pitäessään äidiltään siepattua Anton Salosta kuukauden ajan konsulaatin tiloissa ennen salakuljetusta takakontissa.
Anton-pojan salakuljetus > Syyttämättä jättäminen Suomessa

Suomen apulaisvaltakunnansyyttäjä Jorma Kalske teki asiassa neljä syyttämättäjättämispäätöstä. Paavo Salosen osalta katsottiin, ettei lapsen omavaltaisen huostaanoton tahallisuudesta ole näyttöä, joten syytettä asiassa ei nosteta. Erkki Koivusen osalta lopputulos oli sama.
Simo Pietiläisen osalta apulaisvaltakunnansyyttäjä päätyi 4.3.2011 seuraamusluontoiseen syyttämättäjättämispäätökseen kohtuusperusteella. Tässä päätöksessä Pietiläisen todetaan rikkoneen virkavelvollisuuksiaan ja myös yllyttäneen Paavo Salosen valtionrajarikokseen. Paavo ja Anton Salosen tilanne oli kuitenkin ollut 7.5.2009 Pietarissa täydellisessä umpikujassa, minkä vuoksi Pietiläinen oli konsulipalvelulaista johtuvien virkavelvollisuuksiensa sijasta päätynyt inhimillisillä perusteilla ajattelemaan vain lapsen ja tämän huoltajan etua. Tämän vuoksi oikeudenkäyntiä ja rangaistusta voidaan pitää hänen kannaltaan kohtuuttomina ja tarkoituksettomina, arvioi syyttäjä Kalske.
Anton-pojan salakuljetus > Virkarikossyyte

Rimma Salonen vaati rangaistusta Pietiläiselle Vantaan käräjäoikeudessa, joka tuomitsi Pietiläisen lokakuussa 2014 virkavelvollisuuden rikkomisesta 60 päiväsakkoon, joka tarkoitti Pietiläisen tuloilla yli 4 000 euron sakkoja. Sekä Salonen että Pietiläinen valittivat asiasta Helsingin hovioikeuteen, joka päätti joulukuussa 2015 pitää käräjäoikeuden tuomion ennallaan.
St Andrews

| Royal Burgh of St Andrews |
| --- | --- |
 St Andrews kuvattuna St Rulen kellotornista.
Valtio:  Yhdistynyt kuningaskunta
Osa:  Skotlanti
Hallintoalue:  Fife
Perustettu:  1140
Kuninkaallinen linna:  1620
Väkiluku (2016):  17 580
Infobox OKVirheellinen NIMI-arvo: 
St Andrews (gaeliksi Cill Rìmhinn) on noin 17 000 asukkaan kaupunki Skotlannin itärannikolla, Fifen hallintoalueella. Kaupunki tunnetaan vuonna 1413 perustetusta St Andrewsin yliopistosta sekä maailman ensimmäisestä golfklubista. Kaupunki on nimetty apostoli Andreaan mukaan.
St Andrewsin yliopisto on Skotlannin vanhin ja englanninkielisen maailman kolmanneksi vanhin. Se on arvostettu etenkin filosofian, fysiikan, tähtitieteen, terrorismin, saksan kielen ja elokuva-alan tutkimuksessa. Lukuvuonna 2018–2019 yliopistossa on yli 7 000 perustutkinto-opiskelijaa ja yli 1 700 jatko-opiskelijaa.
Vuonna 1754 perustettiin Society of St Andrews Golfers, joka otti vuonna 1834 nimekseen The Royal and Ancient Golf Club of St Andrews (”The R&A”). Klubi on sittemmin ollut ylin auktoriteetti golfin alalla ja muokannut kaupungille ”golfin kotipaikan” maineen. Kaupungin kentät – erityisesti The Old Course – ovat toimineet useasti British Openin kilpailupaikkoina.
The New Picture House-elokuvateatteri.
Aiheesta muualla

Wikimedia Commonsissa on kuvia tai muita tiedostoja aiheesta .
About St Andrews (Arkistoitu – Internet Archive) (englanniksi)
Ervasti, Jenni: Raunioiden karua romantiikkaa St Andrewsissa Turun Sanomat.  15.4.2013. TS-Yhtymä Oy. Arkistoitu 28.5.2013.
SparkNet

SparkNet on Turussa vuonna 2003 avattu WLAN-pohjainen kaupunkiverkko. SparkNet on Oulun panOulu-verkon lisäksi Suomen toinen kansainvälisestikin hyvin aikaisessa vaiheessa perustettu iso wlan-verkko. Perustana siinä on MP-MasterPlanet Oy:n ylläpitämä keskitetty käyttäjähallinta sekä organisaatioiden tietoliikenneyhteyksien keskinäinen jakaminen vaihtokauppaperiaatteella, jolloin sen käyttö on veloituksetonta mukana oleville organisaatioille.
SparkNettiä voivat käyttää alueen julkishallinnon työntekijät (Turku, Raisio, Naantali, Kaarina), korkeakoulujen opiskelijat ja henkilöstö. Yhteistyössä olevien organisaatioiden ulkopuoliset ihmiset pääsevät verkkoon kaupunkien kirjastoissa tai oman verkkoyhteyden jakamista vaativan OpenSpark tunnuksen kautta. SparkNet on myös mukana kansainvälisessä Eduroam-yhteistyössä, joten Eduroam-tunnusten omaavat henkilöt voivat käyttää verkon tukiasemia myös. Vastaavasti SparkNetin käyttäjillä on verkkovierailuoikeus muihin Eduroam-verkkoihin.
SparkNet yhteistoimintasopimus allekirjoitettiin vuonna 2003 Turun yliopiston, Turun ammattikorkeakoulun, MP-MasterPlanet Oy:n, ICT Turku Oy:n, Turun kauppakorkeakoulun sekä Åbo Akademin välille. Turun kaupunki ja monet muut julkisen sektorin toimijat liittyivät mukaan SparkNet-toimintaan..
Vuonna 2006 OpenSpark- ja SparkNet-verkkokonseptit voittivat Baltic Challenge -kisan e-Inclusion-sarjassa. .
SparkNetin kuuluvuusalue

Tukiasemia on eri puolilla Suomea Utsjoki-Kevolta aina Helsinkiin ja Turun saaristoon saakka, mutta valtaosa tukiasemista sijaitsee Varsinais-Suomessa toimijoiden omissa tiloissa. Myös julkisia ja muita merkittäviä kohteita sekä ulkotiloja on katettu. Suomen lisäksi myös ulkomailla on muutama verkkototeutus. 30. maaliskuuta 2009 SparkNet sisälsi 2 388 tukiasemaa.
OpenSpark

OpenSpark on SparkNetin kaikille avoin osuus, johon voi liittyä tuomalla oman langattoman tukiaseman yhteisön käyttöön. OpenSpark -käyttäjätunnuksella voi käyttää nettiyhteyttä kaikista OpenSpark- ja SparkNet-toiminnan piirissä olevista tukiasemista. Myös kaikki SparkNet-käyttäjät voivat käyttää OpenSpark-toiminnan piirissä olevia tukiasemia. Avoimeen OpenSpark WLAN-yhteisöön liitytään päivittämällä oma tukiasema OpenWRT-pohjaiseen ohjelmistoon ja tarjoamalla omaa verkkoyhteyttään hotspottina OpenSpark-verkkossa.
Tekniikka

Langaton lähiverkko, joka perustuu pääosin WLAN tukiasemiin sekä captive portal -käytön autentikointiin.  (IEEE 802.11g, IEEE 802.11b, Wi-Fi) Autentikoinnissa tuetaan roaming-käyttäjien autentikointia muiden toimijoiden palvelimista sekä lisäksi korkeakoulujen Funet-verkkovierailun sekä eurooppalaisen Eduroamingin käyttöä.
Aiheesta muualla

SparkNet (Arkistoitu – Internet Archive)
OpenSpark
Suomen avoimet langattomat verkot
OpenEspa (Helsinki) ●
Hollola WLAN (Hollola) ●
HSverkko (Helsinki) ●
Kuitumaa (Kouvola) ●
Langaton Tampere (Tampere) ●
Mastonet (Lahti) ●
panOULU (Kokkola, Oulu) ●
Pori Wlan (Pori) ●
Sainet (Lappeenranta) ●
SparkNet (Turku ja lähikunnat)
Spillum

| Spillum |
| --- | --- |
 Norjan sahalaitosmuseo
 Spillum
 Koordinaatit: 64°26′44″N, 11°31′33″E 
Valtio:  Norja
Lääni:  Trøndelag
Kunta:  Namsos
Pinta-ala:  
 – Maa:  1,8 km²
Väkiluku (2023):  1 352
 – Väestötiheys:  751,1 as./km²
Infobox OKVirheellinen NIMI-arvo: 
Spillum on taajama Namsosin kunnassa Trøndelagin läänissä Norjassa. Taajaman pinta-ala on 1,8 neliökilometriä ja asukasluku 1 352 vuonna 2023.
Spellbound

Spellbound tarkoittaa seuraavia asioita:
Elokuvat

Spellbound, John Harlow’n ohjaama elokuva vuodelta 1941
Noiduttu (Spellbound), Alfred Hitchcockin ohjaama elokuva vuodelta 1945
Spellbound, Jeffrey Blitzin ohjaama dokumenttielokuva vuodelta 2002
Musiikki

Spellbound, Paula Abdulin albumi
Spellbound, Split Enzin albumi
Spellbound, Tenin albumi
Spellbound, Tygers of Pan Tangin albumi
”Spellbound”, Lacuna Coilin kappale
”Spellbound”, Siouxsie and the Bansheesin kappale
Spellbound, Yngwie Malmsteenin albumi
Videopelit

Spellbound Entertainment, saksalainen videopelien kehittäjä
Spellbound, ZX Spectrum -peli vuodelta 1984
Spellbound, usealle eri alustalle julkaistu videopeli vuodelta 1985.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Spellbound”, voi hakea sivunnimihaulla, laajalla sivunnimihaulla tai tekstihaulla.
Suojanen

Suojanen on sukunimi, joka on muun muassa seuraavilla suomalaisilla henkilöillä:
Päivikki Suojanen, Päivikki Antola (s. 1945), uskontotieteilijä ja etnologian professori
Reino Suojanen (1925–2016), jalkapalloilija
Tauno Suojanen (1935−2022), viihdemusiikin manageri
Tytti Suojanen (1969–2021), teknisen viestinnän tutkija.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Sona

Sona on englantilaisen Kenneth Searightin vuonna 1935 julkaisema keinotekoinen kieli. Siinä on vaikutteita muun muassa englannin, arabian, turkin, kiinan ja japanin kielistä. Sonassa on 375 varsinaista sanaa, joita yhdistelemällä voi muodostaa uusia sanoja. Esimerkiksi ra tarkoittaa miestä ja ko lasta. Siitä muodostuu sana rako, joka tarkoittaa poikaa.
Aiheesta muualla

Sonan sanakirja
Keinotekoiset kielet
afrihili
babm
basic english
borduuri
budinos
dothraki
dunia
ekspreso
esperanto
esperanto II
europanto
fasala
gestuno
glosa
hutt
ido
interlingua
interlingue
interslaavi
ithkuil
klingon
kotava
latino sine flexione
lingua franca nova
loglan
lojban
loxian
mondlango
neo
novial
pandunia
quenya
sindar
slovio
solresol
sona
syldaavi
talossa
toki pona
uuskieli
volapük
kansainvälinen apukieli
taidekieli
suunnitelmakieli
luettelo keinotekoisista kielistä
Suojaosa

Suojaosa tarkoittaa ainakin seuraavia asioita:
Työttömyysturvan suojaosa
Suojaosa ulosotossa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Suojaosa”, voi hakea sivunnimihaulla, laajalla sivunnimihaulla tai tekstihaulla.
Son of the Mask

| Son of the Mask |
| --- | --- |

Ohjaaja:  Lawrence Guterman
Käsikirjoittaja:  Lance Khazei
Tuottaja:   Erica Huggins  Scott Kroopf 
Säveltäjä:  Randy Edelman
Kuvaaja:  Greg Gardiner
Leikkaaja:  Malcolm Campbell
Pukusuunnittelija:  Mary E. Vogt
Pääosat:   Jamie Kennedy  Alan Cumming  Liam Falconer  Ryan Falconer 
Valmistustiedot
Valmistusmaa:   Yhdysvallat
Tuotantoyhtiö:  New Line Cinema
Levittäjä:  New Line Cinema Netflix
Ensi-ilta:  2005
Kesto:  86 minuuttia
Alkuperäiskieli:  englanti
Budjetti:  84 000 000 dollaria
Edeltäjä:  The Mask – naamio
Aiheesta muualla
IMDb 
Elonet
AllMovie
Infobox OKNimi-testi OK: 
Son of the Mask on Lawrence Gutermanin ohjaama komediaelokuva vuodelta 2005. Se on jatko-osa vuonna 1994 valmistuneelle The Mask – naamio -elokuvalle. Elokuva ei kuitenkaan menestynyt yhtä hyvin kuin edeltäjänsä, ja se on äänestetty 16. sijalle Internet Movie Databasen 100 huonoimman elokuvan listalla.
Näyttelijät

| 0 | 1 | 2 |
| --- | --- | --- |
|  Jamie Kennedy  | … |  Tim Avery   |
|  Alan Cumming  | … |  Loki   |
|  Ryan Falconer ja Liam Falconer  | … |  Alvey Avery   |
|  Traylor Howard  | … |  Tonya Avery   |
|  Bob Hoskins  | … |  Odin   |
|  Ben Stein  | … |  Dr. Arthur Neuman   |
|  Peter Flett  | … |  Mr. Kemperbee   |
|  Jane Ross  | … |  Betty   |
Suojaosuus

Suojaosuus tarkoittaa seuraavia asioita:
Suojaosuus ulosotossa
Suojaosuus työttömyysturvassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Suojaosuus”, voi hakea sivunnimihaulla, laajalla sivunnimihaulla tai tekstihaulla.
Sivakkalampi (Kivijärvi, suurin)

| Sivakkalampi |
| --- | --- |
Valtiot:  Suomi
Maakunnat:  Keski-Suomi
Kunnat:  Kivijärvi
Koordinaatit:  63°07′30″N, 24°54′24″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kivijärven–Vuosjärven alue (14.44)
Laskujoki:  suo-oja 
Järvinumero:  14.447.1.004
Mittaustietoja
Pinnankorkeus:  169,2 m  
Pituus:  490 m  
Leveys:  220 m  
Rantaviiva:  1,177 km  
Pinta-ala:  5,789 ha  
Tilavuus:  0,0001426 km³ 
Keskisyvyys:  2,46 m  
Suurin syvyys:  3,6 m  
Saaria:  ei saaria 
 fiSivakkalampi 
Sivakkalampi  on Keski-Suomessa Kivijärvellä  Perkausperän lähellä sijaitseva lampi.
Maantietoa

Lampi on 490 metriä pitkä, 220 metriä leveä, ja sen pinta-ala on 5,8 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Lammen tilavuudeksi on saatu 142 600 kuutiometriä. Sen keskisyvyys on 2,5 metriä ja suurin syvyys on 3,6 metriä. Sen rantaviivan pituus on 1,2 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Kivijärven–Vuosjärven alueella (14.44), jonka Veitjoen valuma-alueeseen (14.447) se kuuluu. Lammen vedenpinnan korkeus on 169,2 metriä mpy.
Stacy Silver

Silver vuonna 2006
Stacy Silver (s. 7. toukokuuta 1981) on tšekkiläinen pornonäyttelijä ja alastonmalli. Hän on esiintynyt yli sadassa pornoelokuvassa ja myös ohjannut niitä.
Valikoitu filmografia

Esiintyjänä
Christophe's Beautiful Girls 7, Evil Angel Video
Millionaire 1, Private
Pickup Babes 5, Odyssey Group Video
Rocco's Reverse Gang Bang 1, Evil Angel Video
Silvia Saint Revealed, Metro Home Video
Sport Fucking 2, Red Light District
Ohjaajana
Dirty Lesbian Pleasures, Metro Home Video
Planet Silver 1, Fusxion
Planet Silver 2, Fusxion
Pussy Eaters, Metro Home Video
Ehdokkuudet

2003 AVN Award -ehdokkuus – Best Sex Scene in a Foreign-Shot Production – Killer Pussy 9 kanssaan Maryka, Tarzzan ja Nacho Vidal
2003 FICEB Ninfa -ehdokkuus – Best Starlet – Santitas y Diablos
2004 AVN Award -ehdokkuus – Female Foreign Performer of the Year
2004 FICEB Ninfa -ehdokkuus – Best Actress – Hot Property
2005 AVN Award -ehdokkuus – Best Sex Scene in a Foreign-Shot Production – Millionaire kanssaan Simony ja George Uhl
2006 AVN Award -ehdokkuus – Female Foreign Performer of the Year
2007 AVN Award -ehdokkuus – Best Sex Scene in a Foreign-Shot Production – Sonya & Priscila kanssaan Priscila Sol, JPX, Claudio Melone, Neeo ja Charlie
Sona (Pako)

Penitenciaría Federal de Sona (engl. Sona Federal Penitentiary, suom. Sonan liittovaltionvankila) on  kuvitteellinen panamalainen vankila yhdysvaltalaisessa televisiosarjassa Pako. Esikuvana Sonalle on toiminut brasilialainen Carandirun vankila.
Juonta

Paon toisen tuotantokauden lopussa Michael Scofield joutuu Sonaan vangiksi. Hänen kanssaan vankilaan joutuvat myös Brad Bellick, Alexander Mahone ja Theodore ”T-Bag” Bagwell. Paon kolmas tuotantokausi sijoittuu pääosin Sonaan ja sen läheisyyteen.
Valtio on hylännyt Sonan sen mellakoiden ja kapinoiden takia. Väkivaltaisten mellakoiden takia vartijat ovat jättäneet vangit oman onnensa nojaan. .  Vankilan vartiointi rajoittuu vain sen ulkopuolelle ja sinne toimitetaan ruoka ja muut tarvikkeet aseistettujen vartijoiden avulla. Muuten vangit ovat omillaan. Sonaan laitetaan kaikista pahimmat rikolliset ja siellä kuoleekin vankeja hyvin usein. Toimintaa vankilassa säätelee sen oma sisäinen hierarkia ja säännöstö. Vankeja johtaa ja yhteyksiä ulkomaailmaan pitää huumelordi Lechero, joka johtaa Sonaa muutamien uskollisten miestensä kanssa.
Kolmannen tuotantokauden lopussa Lecheron miehet kuitenkin nousevat kapinaan ja hänet syrjäytetään, mutta Michael tappaa heidät ottamalla ruuvin pois tukemasta tunnelista, jota he ovat kaivaneet paetakseen. Kolmannen kauden  viimeisessä jaksossa Michaelin veli vaihtaa Whistler-nimisen henkilön lapseensa L.J:in. Sonassa taas vallitsee anarkia, ja T-Bag tappaa Lecheron.
Sven Oftedal

| Sven Oftedal |
| --- | --- |
 Oftedal vuonna 1946.
Norjan sosiaaliministeri
 Gerhardsenin I ja II hallitus 25. kesäkuuta 1945 – 23. kesäkuuta 1948  
Edeltäjä:  Sverre Støstad
Seuraaja:  Aaslaug Aasland
Suurkäräjäedustaja
 Rogaland 1945–1948  
Henkilötiedot
Syntynyt: 3. kesäkuuta 1905 Stavanger, Norja
Kuollut: 23. kesäkuuta 1948 (43 vuotta) Oslo, Norja
Ammatti:  lääkäri, poliitikko
Vanhemmat:  Lars Oftedal
Tiedot
Puolue:  Työväenpuolue
Sven Oftedal (3. kesäkuuta 1905 Stavanger – 23. kesäkuuta 1948 Oslo) oli norjalainen lääkäri ja työväenpuolueen poliitikko. Hän istui suurkäräjillä sekä toimi Norjan sosiaaliministerinä vuosina 1945–1948.
Aiheesta muualla

Kuvia tai muita tiedostoja aiheesta Sven Oftedal Wikimedia Commonsissa
Sven Oftedal Norjan suurkäräjien verkkosivuilla (norjaksi)
Symportteri

Uniportteri (vas.), symportteri ja antiportteri.
Symportterit ovat ryhmä integraalisia kalvoproteiineja. Symportteri siirtää samanaikaisesti 2 eri ainetta samalle puolelle solukalvoa, soluelimen kalvoa tai jotain muuta biologista kalvoa.
Aineet voivat olla neutraaleita molekyylejä tai ioneita, mutta usein toinen on ioni ja toinen neutraali molekyyli. Symportterin määritelmässä vain kuljetuksen samasuuntaisuudella on väliä – solukalvon symportterit voivat siirtää aineita solun ulkopuolelle, sisäpuolelle tai tilanteesta riippuen molempiin suuntiin, mutta todellinen siirtosuunta riippuu symportterista. Symportterien kuljetus voi kuluttaa energiaa eli olla aktiivista tai olla energiaa suoraan kuluttamatonta eli passiivista.
Esimerkiksi ihmissuoliston erilaiset natrium-glukoosi-symportterit siirtävät suolistosta natriumioneita ja glukoosia suolisolujen sisälle passiivisesti suolen suuren natriumpitoisuuden takia. Laktoosipermeaasi on kolibakteerissa oleva symportteri, joka siirtää protoneita (H+) ja laktoosia bakteerin sisälle, sillä bakteeri ylläpitää protonipumppujensa avulla ulkopinnallaan hapanta eli protonipitoista ympäristöä.
Symportterit ovat kotransportterien alaryhmä. Toinen kotransportterien alaryhmä ovat antiportterit.
Symphytognathidae

| Symphytognathidae |
| --- | --- |
 Crassignatha danaugirangensis
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Luokka::  Hämähäkkieläimet Arachnida
Alaluokka::  Micrura
Lahko::  Hämähäkit Araneae
Alalahko::  Aitohämähäkit Opisthothelae
Osalahko::  Araneomorphae
Yläheimo::  Araneoidea
Heimo::  Symphytognathidae  Hickman, 1931
 Heimon lajien levinneisyys
Katso myös
   Symphytognathidae Wikispeciesissä   Symphytognathidae Commonsissa 
Infobox OKNimi-testi OK: 
Symphytognathidae on pieni, vain 44 lajia käsittävä hämähäkkiheimo. Kaikki heimon lajit ovat erittäin pienikokoisia.
Ensimmäinen Symphytognathidae-heimon laji kuvattiin tieteelle vuonna 1905. Kaikki lajit ovat trooppisten alueiden lajeja ja lajirunsaus on suurimmillaan Keski- ja Etelä-Amerikassa, Tyynen valtameren saarilla sekä Australiassa. Muutama laji elää Afrikassa ja Aasiassa. Heimoon kuuluu useita maailman pienikokoisimpia hämähäkkilajeja, mm. Patu digua ja Anapistula caecula, jotka kumpikin ovat alle puolen millimetrin pituisia. Vain pari lajia saavuttaa kahden millimetrin pituuden.
Symphytognathidae-heimon lajeilla ei ole lainkaan hämähäkeille tyypillisiä lehtikeuhkoja vaan niiden tilalle on surkastunut yksinkertainen ilmaputkisto. Tämä riittää eläimen pienen koon takia. Muita heimolle ominaisia piirteitä ovat mm. jossain määrin yhteen kasvaneet kelikerit ja naaraalta voimakkaasti surkastuneet pedipalpit. Elinympäristönä on tavallisesti karike, mutta niitä esiintyy myös sammaleen joukossa ja jopa luolissa. Heimon lajien elintavat ovat suurelta osin tuntemattomia, mutta osa lajeista elää kleptoparasiitteinä muiden hämähäkkien verkoissa.
Pyyntiverkko on tavallisimmin pyöreä, parin senttimetrin levyinen ja säteislankoja on erittäin paljon. Myös muunmuotoisia verkkoja kuitenkin esiintyy.
Sven Nygård

Sven Nygård (s. 25. elokuuta 1931 Pietarsaari) on suomalainen jazzsaksofonisti, joka tunnetaan erityisesti big band -musiikin sovittajana ja säveltäjänä.
Nygård soitti lapsena harmonikkaa kotiseudullaan Pietarsaaren seudulla, kunnes tarttui saksofoniin ja liittyi 1948 Kaj Heidenbergin trioon. Vuonna 1955 hän perusti Pietarsaareen big bandin, mutta lähti 1958 Sibelius-Akatemiaan opiskelemaan säveltämistä Nils-Eric Fougstedtin johdolla. Opiskelujen ohella hän soitti Ossi Aallon orkesterissa ja sitten vuosikymmenen verran Taito Vainion orkesterissa. Nygård oli 1960-luvulla jäsenenä myös Ossi Runnen kvintetissä ja vieraili usein Radion tanssiorkesterissa.
1970-luvulla Nygård opetti musiikkia Espoossa ja Sipoossa. Vuonna 1978 hänestä tuli Grani Big Bandin johtaja kolmenkymmenen vuoden ajaksi. Hänen muita kokoonpanojaan myöhemmällä iällä ovat olleet Jazz Society Big Band, Not So Big Band ja Mosabacka Big Band.
Nygård on Gramexin tietojen mukaan ollut mukana yli 6 000 levytetyllä kappaleella soittajana, sovittajana tai säveltäjänä. Vuonna 1999 hänelle myönnettiin Classic Jazz -yhdistyksen Louis Armstrong -palkinto, vuonna 2003 Suomen Big Band -yhdistyksen Count Basie -mitali ja vuonna 2005 Imatra Big Band Festivalin Jazzlegenda-palkinto.
Aiheesta muualla

Sven Nygård fono.fi-tietokannassa
Symposion

Symposion (m.kreik. συμπόσιον, symposion, lat. symposium) voi tarkoittaa seuraavia:
Symposion eli pidot, antiikin Kreikassa ja Roomassa juhla-aterian jälkeiset juomingit, joihin kutsuttiin usein myös laulajia, tanssijattaria, akrobaatteja ym.
Symposion, varsinkin anglosaksisissa maissa akateeminen konferenssi; myös kokoelma oppineiden kirjoituksia jostakin tietystä aiheesta
Symposion, Akseli Gallen-Kallelan maalaus vuodelta 1894
Symposium Infra, suomalainen rap-duo.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Symposion”, voi hakea sivunnimihaulla, laajalla sivunnimihaulla tai tekstihaulla.
St Bartholomew’n sairaala

| St Bartholomew’n sairaala |
| --- | --- |
 Edward Strong nuoremman suunnittelema porttirakennus (1702).
Sijainti
Osoite:  West Smithfield Lontoon City
Koordinaatit:  51°31′03″N, 00°06′0.36″W
Organisaatio
Tyyppi:  yliopistollinen opetussairaala
Erikoisala:  kardiologia, onkologia
Yhteistyöyliopisto:  Queen Maryn yliopisto
Historia
Perustettu:  1123
Linkki
Kotisivut:  bartshealth.nhs.uk/st-bartholomews
St Bartholomew on yliopistollinen opetussairaala Lontoon Cityyn kuuluvalla Smithfieldin alueella. Vuonna 1123 perustettu sairaala on toiminut samalla paikalla pitempään kuin mikään muu sairaala Englannissa. Se on erikoistunut sydän- ja syöpäsairauksien hoitoon ja tarjoaa lääketieteellistä koulutusta yhteistyössä Queen Maryn yliopiston kanssa.
Nykyiset sairaalarakennukset suunnitteli arkkitehti James Gibbs 1700-luvulla. Ne on suojeltu Grade I -luokan kohteena.